Даңқты балуан Жақсылық Үшкемпіров өмірден озды.
"Даңқты балуан Жақсылық Үшкемпіров өмірден озды." | "https://abai.kz/post/117899"
TITLE: Даңқты балуан Жақсылық Үшкемпіров өмірден озды.
URL: https://abai.kz/post/117899
META: "Даңқты балуан Жақсылық Үшкемпіров өмірден озды." | "https://abai.kz/post/117899"
DATE: 02.08.2020
AUTHOR(s): Abai.kz
TOTAL WORDS: 127
TEXT: 2 тамызда Олимпиада чемпионы Жақсылық Үшкемпіров өмірден озды. Қайғылы хабарды Қазақстан грек-рим, еркін және әйелдер күресі федерациясы растады . «Грек-рим күресiнен тұңғыш Олимпиада чемпионы, Әлем чемпионы, Қазақстанның еңбек ерi, «Барыс», «Құрмет» «Парасат» ордендерінің иегері Жақсылық Әмiрәлiұлы Үшкемпiров ағамыз бақилық болды. Батыр ағамыздың Мәскеу Олимпиадасындағы ерлігiне биыл 40 жыл болып еді... Марқұмның барлық туған- туыстарына, отбасына, жора-жолдастарына, барша Қазақстан күресiнiң жанкүйерлеріне қайғырып көңіл айтамыз!», - деп жазды күрес федерациясы әлеуметтік желідегі ресми парақшасында. Жақсылық Әмірәліұлы Үшкемпіров 1951 жылы 6 мамырда Жамбыл облысы, Тегістік ауылында дүниеге келген. Грек-рим күресінен спорт шебері (1971), Халықаралық спорт шебері (1975), Еңбек сіңірген спорт шебері (1980), қазақтан шыққан тұңғыш Олимпиада чемпионы (Мәскеу, 1980), Әлем чемпионы (1981), әлем кубогының күміс жүлдегері (1982), екі дүркін Кеңес Одағының чемпионы (1975, 1980), Қазақ КСР еңбек сіңірген жаттықтырушысы. Abai.kz
